Maskinsten bruges i dag især ved industri- og landbrugsbyggerier. En maskinsten produceres ved, at leret presses fri for luft ved højt tryk gennem en ekstruder og efterfølgende skæres til i den ønskede størrelse med en ståltrådsstreng.
En maskinsten har et stramt og præcist udtryk og leveres i glat, riflet, præget eller kostet overflade.
Kært barn har mange navne – og en maskinsten kaldes også for en flerhulsten, cellesten, ekstruderet mursten eller strengpresset mursten.